जोन-2 भूकंप की दृष्टि से सबसे कम सक्रिय क्षेत्र है, लेकिन इसमें आने वाले भूकंप से फर्नीचर हिल सकते हैं। जोन-2 में देश का बाकी हिस्सा शामिल है, कम तीव्रता वाले इस जोन में 6 या उससे कम तीव्रता वाले भूकंप आ सकते हैं। जोन 5 देश के अधिकतम जोखिम का जोन है। भूकंपीय दृष्टि से सबसे ज्यादा सक्रिय क्षेत्र माना जाता है। इसके दायरे में सबसे अधिक खतरे वाला क्षेत्र आता है जिसमें रिक्‍टर पैमाने पर 8 से 9 या उससे ज्यादा तीव्रता के भूकंप आते हैं। इसमें रेल पटरियां मुड़ जाती हैं और सड़कों को नुकसान पहुंचता है और जमीन में दरारें पड़ जाती हैं और भूमिगत पाइपें फट जाती हैं। अधिक तीव्रता के भूकंप में नदियों का मार्ग तक बदलने की संभावना रहती है। इस जोन में मुख्‍य तौर पर पूर्वोत्तर भारत, जम्मू-कश्मीर के कुछ हिस्से, हिमाचल प्रदेश, उत्तराखंड, गुजरात में कच्छ का रण, उत्तर बिहार का कुछ हिस्सा और अंडमान निकोबार द्वीप समूह शामिल हैं।